ତା ୦୧.୦୧.୨୦୦୦ ରିଖ ଠାରୁ ଜଗତସିଂହପୁର ଜିଲ୍ଲା ଶିଳ୍ପକେନ୍ଦ୍ର 8ଟି ବ୍ଲକ ଓ ୨ଟି ମୁନିସିପାଲିଟି ଅଞ୍ଚଳକୁ ନେଇ କାର୍ଯ୍ୟକାରୀ ହେଲା ଏହି କାର୍ଯ୍ୟାଳୟ ଜିଲ୍ଲା ଅଣୁ, କ୍ଷୁଦ୍ର, ମଧ୍ୟମ ଧରଣର ଶିଳ୍ପ ଉଦ୍ୟୋଗର ବିକାଶ ନିମନ୍ତେ ରାଜ୍ୟ ସରକାରଙ୍କ ଏମ.ଏସ.ଏମ.ଇ ବିଭାଗ ଓ ଶିଳ୍ପ ନିର୍ଦ୍ଦେଶକ, କଟକଙ୍କ ଅଧିନରେ କାର୍ଯ୍ୟ କରୁଅଛି ଓ ରାଜ୍ୟର ଅର୍ଥନୈତିକ ଅଗ୍ରଗତି ସଙ୍ଗେ ସଙ୍ଗେ ନୂତନ ରୋଜଗାର ଓ ରାଜସ୍ୱ ସଂଗ୍ରହ ରେ ପ୍ରମୁଖ ଭୂମିକା ଗ୍ରହଣ କରିଅଛି । ଅବସ୍ଥାପିତ ଉଦ୍ୟୋଗ ଓ ନୂତନ ଭାବେ ଗଢି ଉଠୁଥିବା ଉଦ୍ୟୋଗର ଅଭିବୃଦ୍ଧି ନିମନ୍ତେ ଉଦ୍ୟୋଗ ସ୍ଥାପନକାରୀ ମାନଙ୍କୁ ସ୍ୱାଗତ କରୁଅଛି ।।
ଜିଲ୍ଲା ଶିଳ୍ପ କେନ୍ଦ୍ର, ଜଗତସିଂହପୁର ନିଜସ୍ୱ କାର୍ଯ୍ୟାଳୟ ସା-ଯୋଗାଧାରୀ(ନୂଆ ବସ୍ ଷ୍ଟାଣ୍ଡ ପାଖ), ଜଗତସିଂହପୁର ଠାରେ ଅବସ୍ଥିତ ।
ଶିଳ୍ପ ସଚେତନତା ଶିବିର ଆୟୋଜନ ମାଧ୍ୟମରେ ଆଗ୍ରହୀ ଓ କୁଶଳୀ ଉଦ୍ୟୋଗୀ ମାନଙ୍କୁ ଚିହ୍ନଟ କରି ସେମାନଙ୍କୁ ପ୍ରକଳ୍ପ ପ୍ରତିଷ୍ଠା ପାଇଁ ପ୍ରୋତ୍ସାହନ ପ୍ରଦାନ ।
ଜିଲ୍ଲାରେ ଉପଲବ୍ଧ ପ୍ରାକୃତିକ ସମ୍ୱଳକୁ ଚିହ୍ନଟ ଓ ତାକୁ ବିନିଯୋଗ କରି ଉପଯୁକ୍ତ ଶିଳ୍ପ ଓ ଶିଳ୍ପପୁଞ୍ଜ ପ୍ରତିଷ୍ଠା ପାଇଁ ଉଦ୍ୟୋଗୀମାନଙ୍କୁ ସୂଚନା ପ୍ରଦାନ ।
ନୂତନ ପ୍ରକଳ୍ପ ପ୍ରତିଷ୍ଠା ପୂର୍ବରୁ ଉଦ୍ୟୋଗୀମାନଙ୍କୁ ପ୍ରାରମ୍ଭିକ ପଞ୍ଜୀକରଣ (EIN) ଓ ଶିଳ୍ପ ସ୍ଥାପନ ପରେ ଉଦ୍ୟୋଗ ମାନଙ୍କର ସ୍ଥାୟୀ ପଞ୍ଜୀକରଣ (PC) କୁ ଅନୁମୋଦନ କରାଇବା । ତତ୍ ସହିତ କେନ୍ଦ୍ର ସରକାରଙ୍କ ଦ୍ୱାରା ପ୍ରଚଳିତ ଉଦ୍ୟୋଗ ଆଧାର ପ୍ରମାଣ ପତ୍ର (UAM) ବିଷୟରେ ଉଦ୍ୟୋଗୀ ମାନଙ୍କୁ ଅବଗତ କରାଇ ସେଥିରେ ପଞ୍ଜୀକରଣ ପାଇଁ ପଦକ୍ଷେପ ନେବା ।
କାର୍ଯ୍ୟାଳୟରେ ଜିଲ୍ଲା ସ୍ତରୀୟ ସରଳୀକରଣ ବ୍ୟବସ୍ଥା ମାଧ୍ୟମରେ ଉଦ୍ୟୋଗୀମାନଙ୍କର ଉଦ୍ୟୋଗ ସମ୍ୱନ୍ଧୀୟ ଅସୁବିଧାର ସମାଧାନ କରାଇବା ।
ଉଦ୍ୟୋଗ ସ୍ଥାପନ ପାଇଁ ଆର୍ଥିକ ସହାୟତା ନିମନ୍ତେ ବିଭିନ୍ନ ଅର୍ଥଯୋଗାଣକାରୀ ଅନୁଷ୍ଠାନକୁ ଋଣ ପ୍ରସ୍ତାବ ପଠାଇବା ପାଇଁ ବ୍ୟବସ୍ଥା ।
ଓଡିଶା ସରକାରଙ୍କର "GO-SWIFT" ୱେବସାଇଟ୍ ମାଧ୍ୟମରେ ଉଦ୍ୟୋଗୀମାନଙ୍କୁ ଲଭ୍ୟ ସରକାରୀ ଜମି /IDCO ଅନ୍ତର୍ଭୁକ୍ତ ଜମି ପ୍ରଦାନ ଓ ବିଦ୍ୟୁତ ଯୋଗାଣ ପାଇଁ ଆବଶ୍ୟକ ପଦକ୍ଷେପ ନେବା ସହ ସହାୟତା ଯୋଗାଇବା ।
ପ୍ରସ୍ତୁତ ଶିଳ୍ପ ସାମଗ୍ରୀର ବିକ୍ରୟ ନିମନ୍ତେ ବିଭିନ୍ନ ପ୍ରଦର୍ଶନୀର ଆୟୋଜନ ଓ GeM (Govt. E- Market Place) ଇତ୍ୟାଦି ମାଧ୍ୟମରେ ବଜାର ବ୍ୟବସ୍ଥାରେ ସହାୟତା ।
ହସ୍ତଶିଳ୍ପ କାରିଗରମାନଙ୍କୁ ଓଡିଶା ସରକାରଙ୍କର ହସ୍ତତନ୍ତ, ବୟନ ଶିଳ୍ପ ଓ ହସ୍ତଶିଳ୍ପ ବିଭାଗ ଅନ୍ତର୍ଗତ ଯୋଜନାର ରୂପାୟନ ମାଧ୍ୟମରେ ସହାୟତା ପ୍ରଦାନ ।
ପ୍ରଧାନମନ୍ତ୍ରୀ ରୋଜଗାର ସୃଜନ କାର୍ଯ୍ୟକ୍ରମ (PMEGP), ଶିଳ୍ପୀ ଉନ୍ନତି ଯୋଜନା, କତା ଶିଳ୍ପୀ ଥଇଥାନ ଯୋଜନା ମାଧ୍ୟରେ ଉଦ୍ୟୋଗୀମାନଙ୍କୁ ଆର୍ଥିକ ଅନୁଦାନ ଯୋଗାଇବା ପାଇଁ ବ୍ୟବସ୍ଥା ।
ରୁଗ୍ଣ ଶିଳ୍ପର ପୁନରୁଦ୍ଧାର ପାଇଁ ସରକାର ଓ ରିଜର୍ଭ ବ୍ୟାଙ୍କ ଦ୍ୱାରା ପ୍ରସ୍ତୁତ ନିୟମାବଳୀ ଅନୁଯାୟୀ ଆବଶକୀୟ ସହାୟତା ପ୍ରଦାନ ।
ପ୍ରଧାନମନ୍ତ୍ର ରୋଜଗାର ସୃଜନ କାର୍ଯ୍ୟକ୍ରମ - ଏହି ଯୋଜନା ଜିଲ୍ଲା ଶିଳ୍ପ କେନ୍ଦ୍ର, ଖଦୀ ଓ ଗ୍ରାମୋଦ୍ୟୋଗ ପ୍ରତିଷ୍ଠାନ ଏବଂ ଖଦୀ ଓ ଗ୍ରାମୋଦ୍ୟୋଗ କମିଶନ ଙ୍କ ମାଧ୍ୟମ ରେ ରାଜ୍ୟ ରେ କାର୍ଯ୍ୟକାରୀ ହେଉଛି। ଏହାର ସବିଶେଷ ବିବରଣୀ ଅନଲାଇନ ୱେବ ପୋର୍ଟାଲ (www.kviconlione.gov.in) ରେ ଉପଲବ୍ଧ ଅଛି ।
